62020CO0573_INF
Unionin tuomioistuimen määräys (kuudes jaosto) 14.4.2021 – Casa di Cura Città di Parma
(asia C-573/20) (
1
)
Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 99 artikla – Verotus – Yhteinen arvonlisäverojärjestelmä – Kuudes direktiivi 77/388/ETY – 17 artiklan 2 kohdan a alakohta – Osittain verovelvollinen henkilö – Vähennyksen suhdeluku – Verosta vapautettua toimintaa harjoittavat julkiset tai yksityiset terveydenhuoltolaitokset – Kansallinen säännöstö, jonka mukaan kyseisessä verosta vapautetussa toiminnassa käytettyjen tavaroiden ja palvelujen ostoihin liittyvän arvonlisäveron vähentäminen ei ole mahdollista
1.
Verolainsäädännön yhdenmukaistaminen – Yhteinen arvonlisäverojärjestelmä – Ostoihin sisältyvän veron vähentäminen – Vähennysoikeuden syntyminen ja laajuus – Verovelvollisen verollisiin liiketoimiin käytetyt tavarat ja palvelut – Verosta vapautettua toimintaa harjoittavat julkiset tai yksityiset terveydenhuoltolaitokset – Kyseisessä verosta vapautetussa toiminnassa käytettyjen tavaroiden ja palvelujen ostoihin liittyvän arvonlisäveron vähentämisen epääminen – Hyväksyttävyys
(Neuvoston direktiivin 77/388 17 artiklan 2 kohdan a alakohta)
(ks. 20–23 ja 25–27 kohta sekä määräysosa)
2.
Ennakkoratkaisukysymykset – Tutkittavaksi ottaminen – Kysymykset, jotka on esitetty antamatta riittäviä tietoja asiaa koskevista tosiseikoista ja lainsäädännöstä – Tutkittavaksi ottamisen edellytysten selvä puuttuminen
(SEUT 267 artikla; Unionin tuomioistuimen työjärjestyksen 53 artiklan 2 kohta)
(ks. 32–34 ja 36 kohta)
Ratkaisu
Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin 77/388/ETY 17 artiklan 2 kohdan a alakohtaa on tulkittava siten, ettei se ole esteenä kansalliselle säännöstölle, jossa ei sallita verosta vapautetussa toiminnassa käytettyjen tavaroiden ja palvelujen ostoista maksetun arvonlisäveron vähentämistä ja jossa säädetään tämän vuoksi, että osittain verovelvollisen henkilön oikeus arvonlisäveron vähentämiseen lasketaan sellaisen suhdeluvun perusteella, joka vastaa vähennykseen oikeuttavien liiketoimien arvon suhdetta kyseisen vuoden aikana suoritettujen liiketoimien, mukaan lukien verosta vapautetut terveydenhoitopalvelut, kokonaisarvoon.
(
1
)	EUVL C 35, 1.2.2021.